**JELGAVAS PILSĒTAS PAŠVALDĪBAS 2019.GADA 28.NOVEMBRA**

**SAISTOŠO NOTEIKUMU NR.19-25**

**“GROZĪJUMI JELGAVAS PILSĒTAS PAŠVALDĪBAS 2018.GADA 22.MARTA SAISTOŠAJOS NOTEIKUMOS NR.18-8 “PAR SOCIĀLAJIEM PAKALPOJUMIEM JELGAVAS PILSĒTAS PAŠVALDĪBĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi (turpmāk – noteikumi) saskaņā ar Ministru kabineta 02.04.2019. noteikumu Nr.138 “Noteikumi par sociālo pakalpojumu un sociālās palīdzības saņemšanu” 11.punktu precizē sociālo pakalpojumu saņemšanas kārtību, nosakot, ka pēc personas iesnieguma un attiecīgo dokumentu saņemšanas Jelgavas pilsētas pašvaldības iestāde “Jelgavas sociālo lietu pārvalde” (turpmāk – JSLP) viena mēneša laikā pieņem lēmumu par sociālā pakalpojuma piešķiršanu/atteikumu.  Noteikumos tiek noteikta kārtība jaunajiem sociālās rehabilitācijas pakalpojumiem bērniem ar invaliditāti: Montesori pakalpojumam un lietišķās uzvedības analīzes (ABA) terapijas pakalpojumam (turpmāk - ABA pakalpojumam).  Noteikumos tiek precizēts, ka reitterapijas pakalpojuma saņemšanai ir nepieciešams ārstējošā ārsta atzinums "Izraksts no stacionāra pacienta/ambulatorā pacienta medicīniskās kartes" (veidlapa Nr.027/u) ar informāciju par medicīnisko kontrindikāciju neesību.  Tiek precizēta kārtība rehabilitācijas pakalpojuma saņemšanai institūcijā, paplašinot saņēmēju loku, iekļaujot maznodrošinātas pensijas vecuma personas hronisku slimību paasinājuma gadījumos.  Tiek precizēta specializētā autotransporta pakalpojuma saņemšanas kārtība. |
| 2.Projekta nepieciešamības pamatojums | Noteikumi ir nepieciešami, lai saskaņā ar Ministru kabineta 02.04.2019. noteikumu Nr.138 “Noteikumi par sociālo pakalpojumu un sociālās palīdzības saņemšanu” 11.punktu precizētu lēmuma pieņemšanas laiku par sociālā pakalpojuma saņemšanu/atteikumu. Turpmāk lēmums tiks pieņemts mēneša laikā.  Noteikumos ir nepieciešams noteikt kārtību jaunajiem sociālās rehabilitācijas pakalpojumiem bērniem ar invaliditāti: Montesori un ABA pakalpojumam.  Noteikumos tiek precizēts, ka reitterapijas pakalpojuma saņemšanai ir nepieciešams ārstējošā ārsta atzinums "Izraksts no stacionāra pacienta/ambulatorā pacienta medicīniskās kartes" (veidlapa Nr.027/u). ar informāciju par medicīnisko kontrindikāciju neesību.  Tiek precizēta kārtība rehabilitācijas pakalpojuma saņemšanai institūcijā, paplašinot saņēmēju loku, iekļaujot maznodrošinātas pensijas vecuma personas hronisku slimību paasinājumu gadījumos. Tiek precizēta kārtība specializētā autotransporta pakalpojuma saņemšanai. |
| 3.Informācija par plānoto projekta ietekmi uz pašvaldības budžetu | Noteikumu realizēšanai tiek paredzēti naudas līdzekļi JSLP 2020.gada budžetā. Jauno sociālās rehabilitācijas pakalpojumu nodrošināšanai bērniem ar invaliditāti ir nepieciešams kopā 15 250,00 *euro* (piecpadsmit tūkstoši divi simti piecdesmit *euro*):   * Montesori pakalpojumam 9000,00 *euro* apmērā (30 bērni ar invaliditāti X 30,00 *euro* vienas nodarbības cena X 10 nodarbības); * ABA pakalpojumam 6250,00 *euro* apmērā (25 bērni ar invaliditāti X 25,00 *euro* vienas nodarbības cenaX 10 nodarbības).   Rehabilitācijas pakalpojuma institūcijā, reitterapijas un specializētā transporta pakalpojuma nodrošināšanai papildus naudas līdzekļi JSLP 2020.gada budžetā netiek plānoti, jo netiek prognozēts lielāks pakalpojumu saņēmēju skaits. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Tiek veicināta sociālās rehabilitācijas pakalpojumu attīstība bērniem ar invaliditāti Jelgavas pilsētas pašvaldības administratīvajā teritorijā. |
| 5.Informācija par administratīvajām procedūrām | Noteikumu izpildi nodrošinās JSLP. |
| 6.Informācija par konsultācijām ar privātpersonām | Noteikumu projekts apspriests Jelgavas pilsētas domes Sociālo lietu konsultatīvajā komisijā. |

Jelgavas pilsētas domes priekšsēdētājs A.Rāviņš